Diari Oficial de la Generalitat Valenciana


Sumari del DOGV 4772, del 10-06-2004 (2004/5332)

RESOLUCIÓ de 13 de maig de 2004, del president del Consell d'Administració de l'Entitat Pública de Transport Metropolità de València, per la qual es publiquen les bases de la convocatòria d'ajudes per l'adquisició de material mòbil i sistemes de peatge per les empreses operadores de servicis regulars de transport de viatgers per carretera amb trànsits interiors a l'Àrea de Transport Metropolità de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4772

Data del DOGV
:   10-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5332


Data del document
:   13-05-2004

Organisme emissor
:   Entitat Pública de Transport Metropolità de València

Tipus de document
:   Resolució

Descriptors 

:   * empresa de transport
    * suport econòmic
    * transport de viatgers
    * equip de vehicle
    * ajuda pública

RESOLUCIÓ de 13 de maig de 2004, del president del Consell d'Administració de l'Entitat Pública de Transport Metropolità de València, per la qual es publiquen les bases de la convocatòria d'ajudes per l'adquisició de material mòbil i sistemes de peatge per les empreses operadores de servicis regulars de transport de viatgers per carretera amb trànsits interiors a l'Àrea de Transport Metropolità de València. [2004/M5332]
  
La potenciació del transport públic col·lectiu en els espais metropolitans requerix, entre d'altres, mesures de millora de la qualitat de l'oferta de transport. Un dels determinants del nivell de qualitat és, òbviament, el de l'antiguitat del parc de vehicles de què se servixen les empreses prestatàries de servicis de transport regular de viatgers, així com l'accessibilitat d'estos. De la mateixa manera, la incorporació a la flota de vehicles de sistemes de peatge avançats permet un increment de la velocitat comercial i disminuïx el temps dels viatges i fa d'esta manera més atractiu l'ús del transport públic col·lectiu.
  
D'altra banda, la Llei 1/1998, de 5 de maig, de la Generalitat Valenciana, d'Accessibilitat i Supressió de Barreres Arquitectòniques, Urbanístiques i de la Comunicació, establix mesures específiques orientades a garantir l'accessibilitat de les persones afectades de mobilitat reduïda als vehicles destinats a la prestació de servicis de transport regular, per mitjà de l'adaptació de la plataforma del vehicle i els sistemes d'ascens i descens.
  
De conformitat amb el que s'ha exposat, des de l'Entitat de Transport Metropolità de València (eTM) i en el marc dels contractes programa per als servicis d'interés metropolità de les respectives concessions de l'àrea de València, s'ha considerat oportú donar continuïtat al programa plurianual d'ajudes per a la renovació del parc mòbil metropolità que, des de 1998, s'ha anat convocant regularment per la, en aquell moment, Conselleria d'Obres Públiques, Urbanisme i Transports.
  
Per esta raó i d'acord amb el que s'ha esmentat abans, en l'exercici de les competències estatutàriament atribuïdes, el director de l'entitat va informar la comissió executiva de la conveniència d'establir des d'esta entitat, sistemes de finançament a través d'un procediment d'ajudes. En el seu informe va adjuntar una proposta de les bases que haurien de regir per a esta. Després de la discussió i deliberació prèvies, la Comissió Executiva i de conformitat amb el que disposa l'article 13.4 dels Estatuts de la eTM, aprovats per Acord del Consell de la Generalitat Valenciana, de 5 d'octubre de 2001, en relació amb l'article 6 de la Llei 1/1991, de 14 de febrer, d'Ordenació del Transport Metropolità de l'Àrea de València, va aprovar, en la sessió d'11 de maig de 2004, la dita convocatòria.
  
Per tot això, i de conformitat amb l'acord adoptat per la comissió executiva de la eTM i en ús de les atribucions conferides per l'article 40.2 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, resolc:
  
Primer
  
Publicar la convocatòria de la concessió d'ajudes
  
Segon
  
Autoritzar una despesa per import de 300.000 euros a càrrec de la línia pressupostària SE822000 del vigent pressupost de la eTM per a 2004. L'import d'esta autorització quedarà automàticament ampliat en el cas d'haver-hi majors fonts de finançament per a la mateixa finalitat en el pressupost de la eTM.
  
València, 13 de maig de 2004.- El president del Consell d'Administració: José Ramón García Antón.
  
ANNEX
  
Bases per les quals es regix la convocatòria d'ajudes per a l'adquisició de material mòbil i sistemes de peatge per les empreses operadores de servicis regulars de transport de viatgers per carretera amb trànsits interiors a l'Àrea de Transport Metropolità de València
  
Article 1. Objecte de les ajudes
  
Es convoquen ajudes per a l'adquisició de material mòbil i sistemes de peatge avançat per les empreses concessionàries de servicis regulars de transport de viatgers amb trànsits interns a l'Àrea de Transport Metropolità de València.
  
Article 2. Import de les ajudes
  
Les ajudes seran concedides per un import global màxim de 300.000 euros a càrrec del pressupost de la eTM per a 2004. Este import quedarà automàticament ampliat en el cas que la eTM reba majors fonts de finançament per a esta finalitat durant l'exercici pressupostari corresponent a l'any 2004.
  
L'ampliació pressupostària es destinarà exclusivament per a l'adjudicació d'ajudes en les quanties que resulten procedents de conformitat amb la present convocatòria, als beneficiaris que formen part de la llista de reserva.
  
Article 3. Beneficiaris de les ajudes
  
Podran ser beneficiaris d'estes ajudes les empreses titulars de concessions de transport públic regular d'ús general de viatgers per carretera amb trànsits interiors a l'àrea de transport metropolità de València que tinguen els següents requisits en cada cas:
  
a) En el cas d'ajudes per adquisicions realitzades amb anterioritat a l'1 de gener de 2004, haver tingut subscrit un contracte programa per als servicis d'interés metropolità de la seua concessió, per al període 1999-2003.
  
b) En el cas d'ajudes per adquisicions realitzades a partir de l'1 de gener de 2004, haver subscrit, en el moment de l'acabament del termini de presentació de sol·licituds d'esta convocatòria, un contracte programa per als servicis d'interés metropolità de la seua concessió, per al període 2004-2007.
  
Article 4. Tipus d'ajudes
  
Les ajudes podran concedir-se pels conceptes següents:
  
a) Ajudes per a la renovació de flota adquirida amb anterioritat a l'1 de gener de 2004:
  
Es concediran ajudes per l'adquisició de vehicles nous destinats a substituir vehicles adscrits a les concessions i l'antiguitat dels quals siga superior a 12 anys a data 31 de juliol de 2003.
  
b) Ajudes per a l'adquisició de sistemes de peatge:
  
Es concediran ajudes per l'adquisició de sistemes magnètics de peatge compatibles amb els d'altres modes que ja operen actualment en l'àrea de transport metropolità de València.
  
c) Ajudes per a la renovació de flota adquirida amb posterioritat al 31 de desembre de 2003
  
Es concediran ajudes per l'adquisició de vehicles, no necessàriament nous, destinats a substituir vehicles adscrits a les concessions i l'antiguitat dels quals siga superior a 12 anys a data 31 de juliol de 2003.
  
Article 5. Quantia de les ajudes
  
1. Per l'adquisició de vehicles nous amb anterioritat a l'1 de gener de 2004: s'establix una ajuda del 20% sobre el cost d'adquisició (IVA exclòs) amb un límit de 30.000 euros.
  
2. Per l'adquisició de sistemes magnètics de peatge i expenedores a l'interior: s'establix una ajuda variable en funció de la quantia de la inversió amb un límit de 3.000 euros per autobús. Els percentatges són els següents:
  
- Cost unitari del sistema de peatge per autobús superior a 4.800 euros: 50% del preu total d'adquisició (sense IVA).
  
- Cost unitari del sistema de peatge per autobús entre 3.000 i 4.800 euros: 30% del preu total d'adquisició (sense IVA).
  
- Cost unitari del sistema de peatge per autobús inferior a 3.000 euros: 20% del preu total d'adquisició (sense IVA).
  
3. Per l'adquisició de vehicles amb posterioritat a 31 de desembre de 2003, s'establixen les ajudes següents:
  
- Per a vehicles nous de classe I o II de pis baix o semibaix, una subvenció del 50% sobre el cost d'adquisició (sense IVA), amb un màxim de 90.000 euros per unitat.
  
- Per a la resta de vehicles nous, una subvenció del 40% del preu d'adquisició (sense IVA) amb un màxim de 75.000 euros per unitat.
  
- En estos dos casos, este límit serà incrementat en 6.000 euros per unitat si es tracta de vehicles habilitats per al transport de persones amb mobilitat reduïda, i queda, per tant, en este cas els límits en 96.000 euros i 75.000 euros per vehicle respectivament.
  
- Se subvencionaran també en este cas l'adquisició de vehicles usats amb una antiguitat igual o inferior a 9 anys i que superen un control de qualitat realitzat des de la eTM., per un import del 40% del seu cost d'adquisició (sense IVA) i amb un màxim de 30.000 euros.
  
- Podran així mateix ser objecte de subvenció sota esta modalitat, els vehicles adscrits en els quals es porte a terme intervencions per a adaptar-los a l'ús de persones amb mobilitat reduïda. En este cas, la subvenció abastarà el 50% del cost de l'adaptació (sense IVA) amb un límit de 6.000 euros per unitat adaptada.
  
4. En aquells casos en què l'adquisició del vehicle s'efectue a través de fórmules de diferiment de pagament (lísing), l'import de l'ajuda prendrà com a base de càlcul per a aplicar el corresponent percentatge, la quantia de les quotes pagades en l'exercici 2004 deduïda la part corresponent a despesa financera i sense incloure en la dita base cap tipus de gravamen que, si és procedent, haja suportat l'operació.
  
Article 6. Requisits de les ajudes
  
a) A més de les condicions tècniques i normatives legalment establides, els vehicles subvencionats hauran de complir les característiques següents:
  
- Els vehicles de tipologia suburbana hauran de ser de plataforma baixa, almenys en l'espai de la plataforma entre la porta d'accés i la primera de descens, o bé d'un escaló d'accés, i haurà de presentar, com a mínim, les característiques tècniques següents segons quina siga la seua grandària:
  
Bastidor Places amb seients Potència mínima
  
18 m 48 260 CV
  
15 m 40 245 CV
  
12 m 30 230 CV
  
Fins a 10 m 25 200 CV
  
- Els vehicles de tipus interurbà hauran de presentar les característiques tècniques següents segons quina siga la seua grandària:
  
Bastidor Places amb seients Potència mínima
  
18 m Totes 300 CV
  
15 m Totes 285 CV
  
12 m Totes 270 CV
  
Fins a 10 m Totes 220 CV
  
En qualsevol cas, tots els vehicles subvencionats hauran de tenir aire condicionat i ser idonis per a la prestació del servici a què s'hagen d'adscriure i s'haurà d'ajustar, així mateix, a la imatge corporativa de metrobús.
  
b) Els sistemes magnètics de peatge hauran de complir els criteris de modularitat, fiabilitat, i compatibilitat amb la resta d'operadors de l'àrea de transport metropolità de València, la qual cosa exigix que este sistema tinga les prestacions mínimes següents:
  
- Acceptació de títols amb format ISO de targeta de crèdit.
  
- Lectura de banda magnètica central d'alta coercitivitat (3.500 ± 250 Oe).
  
- Impressió per impacte en la cara contrària a la de la banda i en sentit longitudinal a esta.
  
- Capacitat per a reconéixer forats manuals efectuats en la tarjeta i descomptar els viatges que corresponga.
  
- Gravació de la informació en la banda magnètica segons l'estructura i processos definits per la eTM.
  
Article 7. Sol·licituds, documentació i termini
  
Les sol·licituds de les ajudes previstes en la present orde s'efectuaran per mitjà d'instància dirigida a l'Entitat de Transport Metropolità de València. El termini de presentació de sol·licituds acabarà l'1 d'octubre de 2004 i hauran de presentar-se en el Registre General de la eTM, avinguda d'Enric Valor, 13, 46139 Burjassot, directament o bé en qualsevol de les formes establides en l'article 1 del Decret 130/1998, de 8 de setembre, del Consell de la Generalitat Valenciana..
  
No obstant el que disposa el paràgraf anterior, les sol·licituds relatives a ajudes per adquisicions realitzades amb anterioritat a l'1 de gener de 2004 hauran de presentar-se en el termini de 10 dies naturals, comptadors a partir de l'endemà de la publicació d'esta resolució en el Diari Oficial de la Generalitat Valenciana.
  
Article 8. Documentació
  
La documentació que cal adjuntar és la següent:
  
a) Amb relació a l'adquisició de vehicles:
  
- Pla de renovació de flota de la concessió, que abraçarà un espai temporal 2004-2007.
  
- Factura i document acreditatiu del seu pagament. En el cas d'adquisicions a través de fórmules de diferiment de pagament (lísing), pressupost o factura proforma.
  
- Compromís d'adscripció del vehicle i de baixa del substituït, indicant el servici a què estarà primordialment destinat.
  
- Permís de circulació i targeta d'inspecció tècnica.
  
b) Amb relació a l'adquisició de sistemes de peatge:
  
- Contracte amb l'empresa o empreses subministradores.
  
- Factura per l'import de l'adquisició i document acreditatiu del pagament.
  
- Certificat de compatibilitat dels equips, emés pel cap d'àrea de Sistemes de Peatge, Comunicacions i Informàtica de la eTM.
  
Per a estos dos tipus d'ajudes:
  
- Justificació de trobar-se al corrent en les seues obligacions tributàries i amb la Seguretat Social.
  
- Justificació de no tindre pendent de pagament cap sanció definitiva en matèria de transport o, en cas de tindre-la, justificant d'haver fiançat la sanció.
  
Article 9. Obligacions dels beneficiaris
  
- Els beneficiaris estaran obligats a mantindre adscrits a les respectives concessions els vehicles subvencionats durant un termini no inferior a 8 anys en el cas dels vehicles subvencionats nous i fins al final de la seua vida útil en el cas dels usats, excepte supòsits excepcionals degudament autoritzats per la eTM.
  
- Així mateix, hauran de posar en coneixement de la eTM l'atorgament de qualsevol ajuda o subvenció que puguen rebre en un futur per a la mateixa finalitat per part de l'administració.
  
- Hauran de proporcionar, també, a la eTM aquells documents que esta considere necessaris per a vigilar el compliment dels fins a què respon este programa d'ajudes.
  
- L'incompliment per part del beneficiari de les obligacions contretes podrà suposar la revocació de les ajudes concedides i la devolució de les quanties atorgades i dels corresponents interessos de demora.
  
Article 10. Òrgans competents per a l'ordenació, instrucció i resolució de l'expedient
  
1. L'òrgan competent per a l'ordenació de l'expedient és l'Àrea Economicoadministrativa de la eTM.
  
2. La instrucció i proposta de resolució correspondran a una Comissió d'Avaluació que estarà integrada pels membres següents:
  
President: José Moltó Orduña, cap de l'Àrea Economicoadministrativa de la eTM.
  
Secretari: César González Ramos, assessor jurídic de la eTM.
  
Vocal: Gregorio Haro Javaloyes, cap de l'Àrea de Sistemes de Peatge, Comunicacions i Informàtica de la eTM.
  
3. Seran funcions de la comissió:
  
a) Petició d'informes que siguen necessaris per a resoldre o que siguen exigits per la normativa vigent que resulte d'aplicació, si és procedent.
  
b) Informar i valorar les sol·licituds d'acord amb els criteris establits en l'article 11 de la present convocatòria.
  
c) Proposar els beneficiaris a qui hagen d'adjudicar-se les ajudes.
  
En el que no preveu la present convocatòria, la comissió ajustarà el seu funcionament al règim jurídic dels òrgans col·legiats, regulat en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (LRJ-PAC).
  
4. L'òrgan competent per a adoptar la resolució d'adjudicació de les ajudes és el director de la eTM.
  
Article 11. Criteris de valoració
  
1. S'atendran en primer lloc les sol·licituds d'ajudes per l'adquisició de sistemes avançats de peatge i les sol·licituds d'ajudes per renovació de vehicles adquirits amb anterioritat a l'1 de gener de 2004.
  
2. La resta de crèdit pressupostari disponible es destinarà a atendre les sol·licituds relatives a adquisició de vehicles a partir de l'1 de gener de 2004. En este sentit, les sol·licituds s'atendran per rigorós orde d'aportació de tots els documents que s'exigixen en esta convocatòria per a la concessió de l'ajuda.
  
Article 12. Procediment d'adjudicació
  
1. Instrucció. Presentada la sol·licitud i transcorregut si és procedent el termini per a l'esmena d'errades a què es referix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener (LRJ-PAC), la Comissió procedirà al seu examen, així com a l'obertura del tràmit d'audiència en els termes establits en l'article 84 de la LRJ-PAC.
  
2. Proposta de resolució. A la vista d'allò que s'ha instruït, la comissió formularà i elevarà a l'òrgan competent per a resoldre sobre l'adjudicació, l'oportuna proposta de resolució, que haurà d'expressar:
  
a) Si és procedent o no l'adjudicació de l'ajuda de conformitat amb els requisits i criteris d'adjudicació previstos en la present convocatòria.
  
b) Quantia, si és procedent, que s'ha d'adjudicar.
  
c) Si és procedent, la inclusió del sol·licitant en una llista de reserva per complir amb tots els requisits per a l'adjudicació de l'ajuda però no haver-hi crèdit suficient per al pagament d'esta.
  
3. Resolució. La resolució del director de la eTM per la qual es resol la present convocatòria es dictarà en el termini màxim de deu dies des de l'elevació de la proposta de resolució. La resolució d'adjudicació que es notifique farà constar, a més, les obligacions que ha de complir el beneficiari per al pagament d'esta.
  
4. Notificació i publicitat. La notificació dels actes integrants del procediment serà efectuada de conformitat amb el que establix la LRJ-PAC.
  
5. Silenci administratiu. Transcorregut el termini de sis mesos comptadors des de la publicació de la present convocatòria sense que s'haja dictat resolució expressa, s'entendrà que és desestimatòria de la concessió de l'ajuda.
  
6. En tot el que no preveu la present convocatòria serà d'aplicació el que disposa la LRJ-PAC.
  
Article 13. Pagament de l'ajuda i obligacions del beneficiari
  
1. El pagament de l'ajuda es farà efectiu per la quantitat concedida sempre que el beneficiari presente en el registre d'entrada de la eTM i en el termini de 10 dies naturals, comptadors des del següent a aquell en què es va notificar la resolució d'adjudicació, la documentació següent:
  
a) Amb relació a les ajudes per a renovació de flota, sol·licitud d'adscripció del vehicle subvencionat així com de baixa del substituït.
  
b) Dades de domiciliació bancària.
  
2. Una vegada rebuda dins del termini i en la forma escaient la documentació requerida, s'efectuarà la pertinent comprovació. Si és conforme i, prèviament, al pagament de l'ajuda concedida, es donarà trasllat a l'òrgan competent als efectes de resoldre el que procedisca quant a l'adscripció del vehicle.
  
3. Si no es presenta dins del termini la documentació requerida a què es referix l'apartat 1 del present número o si no pot dictar-se resolució favorable per a l'adscripció del vehicle, la resolució d'adjudicació quedarà sense efecte per al beneficiari de què es tracte i es procedirà, sense solució de continuïtat, a comunicar a qui corresponga d'entre els establits en la llista de reserva, l'adjudicació de l'ajuda i el pagament d'esta, de conformitat i amb el compliment previ del que disposen els apartats 1 i 2 del present número.
  
Article 14. Fiscalització
  
El beneficiari de l'ajuda estarà obligat a facilitar totes les actuacions de comprovació que efectue la eTM, així com sotmetre's a qualsevol actuació de control als efectes de verificar el correcte compliment dels objectius establits en la present convocatòria.
  
Article 15. Responsabilitat, règim sancionador i reintegraments
  
1. Els adjudicataris de l'ajuda quedaran sotmesos a les responsabilitats i règim sancionador que sobre infraccions administratives en matèria d'ajudes establisca la legislació vigent aplicable.
  
2. Serà procedent el reintegrament de les quantitats, així com l'exigència de l'interés de demora des del moment del pagament de l'ajuda, en els casos previstos per l'apartat 9 de l'article 47 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.
  
Article 16. Recursos